**Kad lišće pada** (tur. *Yaprak dökümü*) je turska televizijska serija snimana od 2005. do 2010. Predstavlja adaptaciju istoimenog romana turskog književnika i diplomata Reşata Nurija Güntekina iz 1939. godine.

U Srbiji je emitovana od 2010 do 2012. na Prvoj televiziji. U Hrvatskoj je prikazivana na programu Nova TV, a u Bosni i Hercegovini na programu Hayat TV.

Sinopsis
--------

Priča je smeštena u sadašnje vreme i prati paklenu sudbinu patrijahalne porodice Tekin. Glavni likovi su Ali Riza Tekin, glava porodice, njegova supruga Hajrije i petoro dece: ćerke Fikret, Lejla, Nedžla i Ajše i sin Ševket. Ali Riza Tekin je strog i požrtvovan otac i važi za poštenog i vrednog čoveka. Čini se da miran i skladan odnos porodice Tekin ništa ne može da naruši.

Njihova sudbina se menja iz korena kada Ali Riza, iz moralnih principa, daje ostavku na mesto predsednika opštine. Sledi selidba u Istanbul, gde Nedžla upisuje fakultet. Upravo ovaj odlazak u veliki grad predstavlja simboliku naslova, jer njihov, do tada idiličan, život počinje da se raspada kao jesenje lišće...

Fikret raskida veridbu sa čovekom kojeg istinski voli, jer Ali Riza smatra da njegova porodica nije poštena ni dostojna Tekinovih. Ujedno, njen otac je jedini koji vidi koliko je Fikret sposobna i jedinstvena i pokušava da i njoj ulije samopouzdanje i samopoštovanje, ali na surov način. I ostali njegovi potomci upisuju ili završavaju škole: Nedžla upisuje arhitekturu, Lejla ide na pripreme pred koledž, Ševket se vraća iz vojske i počinje da radi kao bankar.

Ali, uskoro tama pada na Tekinove. Nedžla se zaljubljuje u spletkaroša Oguza, kojeg je njen otac upoznao po dolasku u Istanbul i odmah prozreo njegove namere. Ali, Lejla ima ozbiljne planove sa Oguzom, koji ruši njene snove na najsuroviji način.
Ševket na poslu upoznaje manipulativnu i lukavu Ferhunde, koja ne bira sredstva kako bi ga ubedila da se njome oženi i u tome i uspeva, kao i u ucenjivanju Oguza da se oženi Lejlom. Ovim brakovima Ševket i Lejla upadaju u pravi pakao. Nedžla je ljubomorna na sestrin brak i postaje njena ljuta rivalka. Fikret jedina shvata kakva je nesreća zahvatila njenu porodicu i želi da pobegne od svega...

Porodično stablo likova
-----------------------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   |   |   |   |   | Hayriye Tekin |   | Ali Rıza Tekin |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |
| Fikret Tekin |   | Şevket Tekin |   | Leyla Tekin |   | Necla Tekin |   | Ayşe Tekin |   |   |
|

Uloge
-----

| Glumac: | Uloga: |
| --- | --- |
| Halil Ergun | Ali Riza Tekin |
| Guven Hokna | Hajrije Tekin |
| Benu Jildirmlar | Fikret Tekin |
| Fahrije Evdžen | Nedžla Tekin |
| Gokče Bahadir | Lejla Tekin |
| Deniz Čakir | Ferhunde Guven |
| Tolga Karel | Oguz Ajhan |
| Džaner Kurtaran | Ševket Tekin #1 |
| Hasan Kučukčetin | Ševket Tekin #2 |
| Seda Demir | Sedef Duran |
| Ahmet Saračolu | Tahsin Bašsoj |
| Guler Okten | Dževrije Bašsoj |
| Šebnem Čičeli | Ajše |
| Bašak Sajan | Džejda |
| Sedef Avdži | Selin Ajdinoglu |
| Eren Balkan | Gulšen |
| Bedija Ener | Nejir |

Izvori
------

1. ↑  „Osnovni podaci o seriji". Arhivirano iz originala na datum 2012-07-08. Pristupljeno 2012-07-19.
2. ↑  „*Kad lišće pada* na Prvoj Srpskoj Televiziji". Arhivirano iz originala na datum 2012-07-09. Pristupljeno 2012-07-19.

Vanjske veze
------------

* Kad lišće pada (TV serija) na IMDb-u ()
* Članak o TV seriji na SinemaTürku Arhivirano 2011-09-03 na Wayback Machine-u
* Članak o TV seriji na službenoj web stranici Nove TV Arhivirano 2011-08-15 na Wayback Machine-u